በተያዘው ክረምት 6 ነጥብ 8 ቢሊዮን ችግኞች ይተከላሉ
አዲስ አበባ፤  ሃምሌ 1/2005 (ዋኢማ) -በተያዘው የክረምት ወቅት 6 ነጥብ 8 ቢሊዮን ችግኞች በተለያዩ የሃገራችን ክፍሎች እንደሚተከሉ የግብርና ሚኒስትር ዲኤታ አቶ ስለሺ ጌታሁን ተናገሩ።ሚኒስትር ዴኤታው ዛሬ በሰጡት ጋዜጣዊ መግለጫ ችግኞቹ ሃገር በቀልና የአካባቢን ምቹነት ታሳቢ በማድረግ የተዘጋጁ ናቸው ። በርካታ የሃገራችን ተራራማ አካባቢዎች ተራቁተው ይገኛሉ ያሉት ሚኒስትሩ ፥ አካባቢዎቹን በእፅዋት ለመሸፈን በሚደረገው ጥረት  መላው የህብረተሰብ ክፍል በችግኝ ተከላው ላይ ንቁ ተሳትፎ እንዲያደርግ ጥሪ አቅርበዋል። እንድ ፋና ብሮድካስተንግ ዘገባ ችግኞቹ ሲተከሉም ጥንቃቄ በማድረግና የፅድቀት ደረጃቸውን በጠበቀ መልኩ መሆን እንዳለበት አቶ ስለሺ አሳስበዋል ።